Source: https://pravnapraksa.si/Default.aspx?id=291
Timestamp: 2020-05-29 04:34:31+00:00

Document:
letnik 2020, številka 17-18, 6. 5. 2020 > Kazalo
Na povabilo uredništva Pravne prakse se v tem uvodniku oziram nazaj, na svoje preteklo aktivno udejstvovanje v raznih pravniških društvih. Začelo se je v Mariboru 1964. leta, ko sem bil med soustanovitelji podružnice hrvaškega Društva pravnikov v gospodarstvu, ki se je pozneje spremenila v samostojno Pravniško društvo v Mariboru.
Slovenija in njene sosede proti COVIDU-19: primerjava ukrepov
Pandemija bolezni COVID-19 je države prisilila, da so po hitrem postopku sprejemale ukrepe za začasno omejevanje človekovih pravic, da bi omejile širjenje okužb. Ukrepi so bili deležni mnogih kritik. V nadaljevanju bomo primerjali različne pristope pri soočanju s pandemijo ter sprejemu omejitvenih ukrepov v Sloveniji, Avstriji, Hrvaški in Italiji.
Ustavno sodišče RS (US) je po skoraj štirih letih absolutno prednostno odločilo o pobudi, da sámo določi način izvršitve svoje odločbe o ugotovljeni protiustavnosti ureditve financiranja osnovnošolskega (OŠ) izobraževanja v zasebnih šolah z javnoveljavnim programom. Pobudo smo vložili starši, ker zakonodajalec obvezne odločbe US tudi pol desetletja po njeni izdaji ni želel uresničiti. Nasprotno, kot sem že predstavil, je Vlada lani v zakonodajni postopek vložila predlog Zakona o spremembah in...
Leta 2014 so "z leve" politično ostro reagirali na to, da je takratna "desna" večina v ustavnem sodišču odstopila od stališč ustavnega sodišča o državnem financiranju zasebnega šolstva iz leta 2001, na letošnji ponovni "ideološki" preobrat v tej ustavni presoji pa vsaj prva politična reakcija niti ni bila huda, pač pa je bil izjemno oster po mojem mnenju ponekod že problematičen (namreč za splošni odnos širše javnosti do institucije ustavnega sodišča) prvi odziv vidnih, uglednih desno usmerjenih...
Razmislek o študiju prava v času korone
Pandemija novega koronavirusa je zamajala temelje naše družbe, ki so se zdeli nepremakljivi. Celo tradicionalne vrednote so se pokazale v novi luči. Nekaj dobrega v tem je izredni preboj komunikacijske tehnologije, ki ga v takem obsegu še dolgo ne bi bilo, čeprav nas sedaj večina dela šele čaka. Prenašanje znanja in omike na študente se v tem času spreminja, ker se spreminjajo tudi družbene potrebe.
Dr. Matija Žgur (v nadaljevanju: avtor) me je v prispevku v Pravni praksi, št. 15-16, navedel med avtorji, s katerimi razpravlja. Na njegove zapise se rad odzovem, čeravno bi najin krajši dialog težko označil kot razpravo. Ker gre po vsebini zapisov, ki mi jih je avtor namenil, pretežno za apodiktične in mestoma tudi za dokaj grobe kritike, naj avtorju predstavim razloge za izbiro drugačnega izhodiščnega pristopa.
Omejitev gibanja predstavlja za posameznika poseg v temeljne človeške pravice, spreminja njegove ustaljene navade in ga sili v nove ali pa drugačne vzorce vedenja in ravnanja. Zaradi stanja, povezanega z novim koronavirusnim obolenjem, ki preti vsemu svetu, se je spremenila tudi verska praksa. Katoliška cerkev se na spremembe odziva preudarno in v skrbi za vernika, da bi le-ta mogel duhovne vrednote živeti kar v največji možni meri.
Letošnje leto bo nedvomno zaznamovala pandemija bolezni COVID-19. Zaradi negotovosti, ki jo poglablja dejstvo, da je cepivo šele v fazi razvoja in še nekaj časa ne bo dostopno, je izjemno povečano povpraševanje po določenih izdelkih, predvsem zaščitni opremi, ki ga ponudba težko dohaja. Hkrati pa delo od doma, v katerega so trenutno prisiljeni mnogi, ter s tem povezana odvisnost od digitalne podpore pomenita stopnjevanje tveganj z vidika informacijskega varnosti. Zaradi začasne prepovedi ponudbe ter prodaje blaga in storitev neposredno potrošnikom kot enega od ukrepov za zajezitev širjenja bolezni se je v zadnjem času povečal obseg spletne prodaje.
Kristina Jan, Maruša Tomc Arko
V prispevku obravnavava enakopravnost med spoloma na področju športa (nogometa). Pokazali bova, kako dolgo so si ženske prizadevale, da so sploh lahko začele igrati nogomet, in kakšno je sedanje stanje. Posebej pa se bova na primerih ZDA, Nemčije, Španije in Slovenije ukvarjali z vprašanjem bolj pravičnega plačevanja ženskih igralk in trenerk v profesionalnem nogometu in s tem povezanih enakopravnih delovnih pogojev.
Poslovnik Državnega zbora vsebuje jasne določbe o začetku zakonodajnega postopka in tudi o njegovem koncu po izvedeni tretji obravnavi. Nekaj težav pa povzročajo razlage o možnostih vmesnega zaključevanja postopka sprejemanja zakona.
Izvršnico je kot institut zavarovanja terjatev v slovenski pravni red uvedel Zakon o preprečevanju zamud pri plačilih (ZPreZP-1). Ta listina vsebuje izjavo dolžnika, s katero se zaveže plačati določen denarni znesek. Izvršnico lahko izdata le gospodarski subjekt ali javni organ. V zadnjem času se izvršnica pogosto uporablja kot alternativa menici za zavarovanje plačil oziroma jamstev v gospodarskih pogodbah.
Z dnem razglasitve epidemije nalezljive bolezni COVID-19 12. marca 2020 smo tudi pri Varuhu človekovih pravic RS (Varuh) odločili, da začasno ne bomo poslovali s fizičnimi stiki. To med drugim pomeni, da ne opravljamo terenskega dela. To je za delovanje Varuha v vlogi državnega preventivnega mehanizma (DPM) prineslo svojevrstne izzive in potrebo po prilagoditvi njegovih aktivnosti, ko gre za obravnavo varstva oseb, ki jim je odvzeta prostost. Verjamemo, da so lahko ugotovitve in dosedanja posredovanja ter predlogi Varuha na tem področju zanimivi tudi širši strokovni javnosti.
Aleš Avbreht, Katarina Beton
Nedvomno bodo učinki razglasitve epidemije in s tem povezani predpisi med drugim močno vplivali tudi na korporativno upravljanje gospodarskih družb. Izzivi se že pojavljajo tako pri izvedbi skupščin in odločanju na skupščinah kot tudi pri delovanju kolektivnih organov vodenja in nadzora, ki bodo morali svoje delovanje kar precej prilagoditi. V nadaljevanju bodo predstavljene možnosti ravnanja organov družb, da bo vodenje še naprej čim bolj učinkovito, hkrati pa bodo spoštovani vsi predpisi, sprejeti v zvezi z ukrepi za zajezitev epidemije COVID-19.
Dne 1. januarja 2020 je stopila v veljavo Izvedbena uredba Sveta (EU) 2018/1912, ki spreminja Izvedbeno uredbo (EU) 282/2011, natančneje, dodaja člen 45.a, ki se nanaša na oprostitev dajatev znotraj skupnosti, in člen 54.a, ki se nanaša na skladiščenje na odpoklic. V tem prispevku se bom osredotočil na izpodbojni domnevi, da je bilo blago dobavljeno znotraj EU, ki ju uvaja novi člen 45.a, in na njune skrite problematike, ki se pokažejo šele v praksi, skupaj z možnimi rešitvami problemov.
Beneška komisija in koronavirus
Beneška komisija je še enkrat pokazala, da ima dober refleks. Ko je bila zaradi izbruha koronakrize prisiljena odpovedati svojo marčevsko sejo (zato se nisem mogel osebno posloviti od kolegov po osmih letih članstva v komisiji, ki se izteče 24. maja), je izdala pregled evropskih demokratičnih standardov za primer izrednega stanja. Tudi brez tega pregleda je mogoče na spletu v nekaj minutah ugotoviti, da se je komisija s tem vprašanjem ukvarjala pogosto in poglobljeno: v obdobju med 1995 in 2020 so se njena mnenja o tem nanašala na Armenijo, Francijo, Gruzijo, Kirgizistan, Črno Goro, Romunijo, Srbijo, Tunizijo, Turčijo in Ukrajino. Ti standardi so dragocene izkušnje, ki lahko pomagajo državam pri uvajanju izrednih ukrepov za zajezitev širjenja koronavirusa.
Zakaj tak naslov? Zato ker je Lenin svojčas povedal: so desetletja, ko se ne zgodi nič; in so tedni, ko se zgodijo desetletja.
Ustavno sodišče RS (US) je po skoraj štirih letih absolutno prednostno odločilo o pobudi, da sámo določi način izvršitve svoje odločbe o ugotovljeni protiustavnosti ureditve financiranja osnovnošolskega (OŠ) izobraževanja v zasebnih šolah z javnoveljavnim programom. Pobudo smo vložili starši, ker zakonodajalec obvezne odločbe US tudi pol desetletja po njeni izdaji ni želel uresničiti. Nasprotno, kot sem že predstavil, je Vlada lani v zakonodajni postopek vložila predlog Zakona o spremembah in dopolnitvah Zakona o organizaciji in financiranju vzgoje in izobraževanja (ZOFVI-L), ki je - pod pretvezo uresničitve odločbe US - predvideval celo poslabšanje financiranja javnoveljavnih OŠ programov v zasebnih šolah. Zakonski predlog Vlade po vetu Državnega sveta (DS) ni dobil zadostne podpore v Državnem zboru (DZ). Pritrdilna ločena mnenja (PLM) k letošnji odločbi US razkrijejo, da se nekaterim ustavnim sodnikom tovrstno poslabšanje pravnega položaja pobudnikov ne bi zdelo sporno, čeprav bi pomenilo kršitev prepovedi reformatio in peius. Starši smo se na US namreč ponovno obrnili izključno z namenom, da bi ustavno pravico, ki nam jo je to isto sodišče prisodilo, z določitvijo načina izvršitve tudi sámo končno uresničilo. Brez tega formalno priznanje ustavne pravice ostaja zgolj teoretično, kar pa je za posameznika v praksi brezpredmetno. US je našo pobudo uporabilo za to, da je pravico, ki nam jo je prisodilo leta 2014, delno razveljavilo, predlog za določitev načina izvršitve pa zavrnilo. V prispevku se zato sprašujem, kaj takšna pravnomočna in obvezna odločba US dejansko sporoča.
Leta 2014 so "z leve" politično ostro reagirali na to, da je takratna "desna" večina v ustavnem sodišču odstopila od stališč ustavnega sodišča o državnem financiranju zasebnega šolstva iz leta 2001, na letošnji ponovni "ideološki" preobrat v tej ustavni presoji pa vsaj prva politična reakcija niti ni bila huda, pač pa je bil izjemno oster po mojem mnenju ponekod že problematičen (namreč za splošni odnos širše javnosti do institucije ustavnega sodišča) prvi odziv vidnih, uglednih desno usmerjenih ustavnopravnih strokovnjakov.
Nadrejeni je na Facebooku opazil fotografije delavca (na javnem profilu neke druge osebe), ki je v bolniškem staležu nad 30 dni. Posumil je, da delavec krši navodila zdravnika. Razmišlja o izredni odpovedi pogodbe o zaposlitvi. • Kako se presoja subjektivni rok 30 dni od ugotovitve razloga za izredno odpoved po drugem odstavku 109. člena Zakona o delovnih razmerjih? • Ali naj najprej pri imenovanem zdravniku poizve, kakšna navodila je delavec prejel o zapuščanju kraja bivanja?
Sodišče je na podlagi začasne odredbe namestilo otroka v rejništvo k osebi, ki nima dovoljenja za izvajanje rejniške dejavnosti, saj je trenutno še v postopku za njegovo pridobitev. • Ali je taka odločitev sodišča zakonita?
Delodajalec se je odločil, da bo nekaj delavcem odredil čakanje na delo po interventnem zakonu. • Ali je v primeru odpuščanja delavcev iz poslovnega razloga s čim omejen?
Zakon o interventnem odvzemu osebkov vrst rjavega medveda (Ursus arctos) in volka (Canis lupus) iz narave se razveljavi.
Člen 41 Zakona o kazenskem postopku je v neskladju z Ustavo. Državni zbor mora ugotovljeno protiustavnost odpraviti v roku enega leta po objavi te odločbe v Uradnem listu Republike Slovenije. Do drugačne zakonske ureditve mora sodišče pred odločitvijo o pritožbi na zahtevo osebe iz prvega odstavka 378. člena Zakona o kazenskem postopku to osebo obvestiti o poimenski sestavi senata, ki bo odločal o pritožbi. Sodba Vrhovnega sodišča št. I Ips 58000/2012 z dne 11. decembra 2014 se razveljavi in zadeva se vrne temu sodišču v novo odločanje.
1. Pobuda za začetek postopka za oceno ustavnosti in zakonitosti Odloka o začasni splošni prepovedi gibanja in zbiranja ljudi na javnih mestih in površinah v Republiki Sloveniji ter prepovedi gibanja izven občin se sprejme. 2. Do končne odločitve Ustavnega sodišča se zadrži izvrševanje 7. člena predpisa iz 1. točke izreka tega sklepa. 3. V preostalem se predlog, naj se do končne odločitve Ustavnega sodišča zadrži izvrševanje predpisa iz 1. točke izreka tega sklepa, zavrne. 4. Odločitev iz 2. točke izreka tega sklepa se izvrši tako, da mora Vlada brez odlašanja po vročitvi tega sklepa, nato pa vsaj vsakih sedem dni na temelju mnenja stroke preverjati, ali so uvedeni ukrepi še potrebni za doseganje ciljev, in jih ob upoštevanju strokovnih razlogov podaljšati, spremeniti ali odpraviti. O tem mora Vlada obvestiti javnost.
V povprečju se vsak dan zgodijo trije primeri nasilja v družini in dva odvzema mladoletnega otroka
Na Varuha človekovih pravic (Varuh) se je obrnil pobudnik, ki je zaradi gibalne oviranosti kazen zapora prestajal v bolniški sobi ZPKZ Maribor, ko mu je 13. marca 2020 direktor zavoda z odločbo po uradni dolžnosti prekinil prestajanje kazni zapora za 48 dni. S tem se pobudnik ni strinjal, saj zunaj zavoda ni imel urejenega prebivališča.
Mestna občina Ljubljana (MOL) je bila pri izvajanju projektov javno-zasebnega partnerstva (JZP), načrtovanju, izbiri izvajalcev in nadzoru nad izvajanjem le delno učinkovita. Do konca leta 2016 je bilo sklenjenih devet pogodb o JZP, Računsko sodišče pa je revidiralo štiri projekte: Poslovno-upravni center Zalog (PUC Zalog), Oskrbovana stanovanja Šiška (OS Šiška), Športni park Črnuče (ŠP Črnuče) in Športni park Stožice (ŠP Stožice).
"Ne glede na to, da je sodba morda res pravična in nepristranska, mora biti to tudi navzven jasno razvidno. Ni [namreč] dovolj, da sodišče pravično odloči, ampak mora biti odločitev sodišča tudi dojeta kot pravična." Ta zapis iz nedavnega sklepa Vrhovnega sodišča RS je povzetek - in v nadaljevanju parafraza - vodilne misli odločitve Evropskega sodišča za človekove pravice (Sodišča) v zadevi Kinský, in sicer da je eden ključnih elementov moderne pravice do poštenega sojenja, ki jo varujejo določbe iz prvega odstavka 6. člena Konvencije (EKČP), ravno videz nepristranskosti sodišča. Tega po stališču Sodišča ne sme omajati prav noben zunanji vpliv, še posebej pa ne v primeru, da ga - kot je bil to primer v zadevi Kinský- spremlja mestoma precej brezobzirna kritika zlasti nosilcev izvršilne veje oblasti. Kaj pa ko se obtožencu pripeti, da ga v dveh ločenih kazenskih postopkih (ob)sodi senat, v katerem sodeluje isti sodnik? Ali že to dejstvo samo po sebi pomeni, da videza nepristranosti sodišča več ni?
Okrajno sodišče v Siemianovice Šlonskiu na Poljskem (predložitveno sodišče) je po 267. členu Pogodbe o delovanju Evropske unije (PDEU) pred Sodiščem Evropske unije (SEU) vložilo predlog za predhodno odločanje glede Direktive 2008/48/ES Evropskega parlamenta in Sveta z dne 23. aprila 2008 o potrošniških kreditnih pogodbah ter razveljavitvi Direktive Sveta 87/102/EGS (Direktiva 2008/48/ES) in Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah (Direktiva 93/13/EGS).
Srebrna katedra in Študentska organizacija PF Univerze v Ljubljani sta nadaljevali spletna predavanja iz serije Kaj mora pravnik vedeti o razvoju drugih znanosti? Dne 21. aprila 2020 je izredno zanimivo predavanje z naslovom Izzivi sodobne znanosti pripravil nekdanji rektor ljubljanske univerze in zaslužni profesor dr. Stane Pejovnik.
Nova univerza je v četrtek, 16. aprila, organizirala akademski forum ob izdaji knjige The Impact of European Institutions on the Rule of Law and Democracy: Slovenia and Beyond. Zaradi omejitev ob epidemiji je potekala v obliki elektronske konference (na daljavo).
Knjiga Gospodarske pogodbe: Tradicionalni in novejši posli gospodarskih subjektov avtorice dr. Vesne Kranjc je novejša izdaja knjige Gospodarsko pogodbeno pravo, ki je izšla pri GV Založbi leta 2006. Nova izdaja je dopolnjena ne le z vidika spremenjenih pravnih virov, ampak tudi z vidika razvoja gospodarskih pravnih poslov in sodne prakse. Nova so poglavja, ki obravnavajo novejše posle s področja zavarovanja obveznosti, distribuiranja blaga in storitev ter izvajanja investicijskih del, ostala poglavja pa so razširjena in dopolnjena. Knjiga, ki je že ob prvi izdaji prinesla poglobljeno analizo gospodarskega pogodbenega prava, z novo izdajo postaja še bolj aktualna in priročna.
The Future of the European Law of Civil Procedure: Coordination or Harmonisation? Fernando Gascon Inchausti (ur.), in Burkhard Hess (ur.) (Intersentia, marec 2020, 292 strani, ISBN: 9781780688596, 69
Po kratkem prazničnem premoru se vračamo k sadnima namazoma, s katerima smo se ukvarjali pred prvomajskimi počitnicami. Naj spomnim: v mojem elektronskem nabiralniku se je znašlo sporočilo: "Ravno sem večerjal. V hladilniku imam dve marmeladi. Na marelični piše Sadni namaz z marelic, na češnjevi pa Sadni namaz z češnje (velika je morala biti, da so iz ene same skuhali namaz)." Vprašanje uporabe predlogov z/s in iz smo že uspeli obdelati, zmanjkalo pa nam je prostora za tisti drugi del, tj. v katerih primerih so poimenovanja za sadje, zelenjavo in podobno števna in kdaj jih uporabljamo neštevno.
Mnoge države po svetu v boju z epidemijo COVID-19 pripravljajo in nekatere že uporabljajo mobilne sledilne aplikacije. Namenov je več: nadzor nad upoštevanjem pravil karantene oseb, ki jim je bila karantena odrejena, opozarjanje uporabnika, da je bil v bližnjem stiku z okuženim, in pomoč zdravstvenim oblastem pri sledenju stikov, kar bi pospešilo oz. olajšalo opuščanje omejevalnih ukrepov. Evropska komisija je članicam priporočila skupni pristop k uporabi mobilnih aplikacij in uporabi anonimiziranih in agregiranih podatkov iz mobilnih naprav. Posebej so poudarili, da mora biti uporaba skladna z evropskimi pravili o varstvu osebnih podatkov in zasebnosti, pozivajo k tesnemu sodelovanju z javnimi zdravstvenimi oblastmi. Eno tovrstno aplikacijo so že začeli uporabljati na Norveškem (ki ni članica EU in ni vezana na njena pravila), v Avstriji se (prostovoljno) uporablja mobilna aplikacija Rdečega križa "Stopp Corona", v Italiji so napovedali uporabo italijanske aplikacije "Immuni".
Torek, 21. 4. Varstvo okolja. Ustavno sodišče je sporočilo, da je na pobudo nevladnih organizacij, ki na področju varstva okolja oziroma ohranjanja narave delujeta v javnem interesu, odločalo o ustavnosti Zakona o interventnem odvzemu osebkov vrst rjavega medveda (Ur
"Imamo 164 absolutno prednostnih zadev in 425 prednostnih zadev." (Predsednik Ustavnega sodišča RS dr. Rajko Knez o množici prednostnih zadev, ki so na mizi, in o več kot 60 nedavno prispelih pobudah za presojo interventnih zakonov in odlokov, med katerimi pa najbr
Torek, 21. 4. Nizozemska. Zdravniki na Nizozemskem bodo lahko izvajali evtanazijo pri bolnikih s hudo obliko demence, tudi če po predhodno izraženi volji ne bodo več izražali eksplicitne želje po smrti, je razsodilo nizozemsko vrhovno sodišče. Sodišče je odločalo na p
PP, št. 4/95, 23. februar 1995, str. 5
"Ker je napihal čez dovoljeno mejo, so mu vožnjo naprej prepovedali, službeni avtomobil pa je zato pustil na prvem avtocestnem izvozu. Pravi, da je storil napako, a da bo oziroma je sam poravnal vse kazni. Policija ga je kaznovala s 600 evri in 16 kazenskimi točkami. Če bo treba, b
Spletni seminarji Lexpere (april in maj 2020)
UL C 142 A 1. Članstvo v odboru za pritožbe Urada skupnosti za rastlinske sorte - http://eur-lex.europa.eu , rok je 31. maj.
Sklepi, ki jih je Vlada RS sprejela na 13. redni seji (21. april 2020): - predlog zakona o spremembah in dopolnitvah Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo, - predlog zakona o spremembi in dopolnitva
22. april - predlog zakona o spremembah in dopolnitvah Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo, - predlog zakona o spremembi in dopolnitvah Zakona o začasnih ukrepih v zvezi s sodnimi, upravnimi in dr
Akti, ki začnejo veljati v naslednjem mesecu: 1. Uredba o obliki in načinu izvajanja gospodarske javne službe pomorske pilotaže (Ur. l. RS, št. 11/20) - velja od 26. februarja, uporabljati se začne 11. maja. 2. Pravilnik o organizacijah proizvajalcev v sektorju praši

References: sodišče 
 sodišče 
 sodišče 

Sodišče 
 sodišče 
 sodišče 
 sodišče 
 sodišče 
 sodišče 
 Sodišče